SPALI จ่อเปิด “ศุภาลัย โนโว วิลล์ สุราษฎร์ธานี” มูลค่ากว่า 523 ลบ. พร้อมจอง 20-21 ก.ค.
SPALI จ่อเปิด "ศุภาลัย โนโว วิลล์ สุราษฎร์ธานี" มูลค่ากว่า 523 ลบ. พร้อมจอง 20-21 ก.ค.นี้ เจาะกลุ่มลูกค้าระดับราคาล้านต้นๆ
SPALI จ่อเปิด "ศุภาลัย โนโว วิลล์ สุราษฎร์ธานี" มูลค่ากว่า 523 ลบ. พร้อมจอง 20-21 ก.ค.นี้ เจาะกลุ่มลูกค้าระดับราคาล้านต้นๆ
18 ก.ค. 2562

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัทเตรียมเปิดโครงการศุภาลัย โนโว วิลล์ สุราษฎร์ธานี มูลค่าโครงการกว่า 523 ล้านบาท โดยเป็นแบบบ้านซีรี่ส์ใหม่ทั้งทาวน์โฮม และบ้านแฝดชั้นเดียว เพื่อเจาะกลุ่มลูกค้าในระดับราคาล้านต้นๆ ขณะที่ยังคงเน้นการออกแบบที่มีความโปร่งสบายในสไตล์โมเดิร์นที่เรียบหรู และสง่างาม สร้างสรรค์ด้วยวัสดุคุณภาพ รองรับไลฟ์สไตล์ทุกรูปแบบของครอบครัว ตอบรับการใช้งานของทุกส่วนในบ้าน โดยจะเปิดจองในวันที่ 20-21 ก.ค.นี้
ทั้งนี้ การเปิดโครงการใหม่ดังกล่าว เป็นผลจากการรุกลงทุนอสังหาริมทรัพย์ ในจังหวัดสุราษฎร์ธานี ในช่วงที่ผ่านมา ทั้งบ้านเดี่ยว บ้านรุ่นใหม่ ทาวน์โฮม สร้างเสร็จพร้อมเข้าอยู่ อาทิ โครงการ ศุภาลัย การ์เด้นวิลล์ สุราษฎร์ธานี ศุภาลัย วิลล์ สุราษฎร์ธานี และศุภาลัย เบลล่า สุราษฎร์ธานี พบว่าลูกค้ายังคงให้ความสนใจอย่างต่อเนื่อง
สำหรับศุภาลัย โนโว วิลล์ สุราษฎร์ธานี บนพื้นที่โครงการกว่า 29 ไร่ ชูแนวคิด “สนุกกับการใช้ชีวิตที่ลงตัว” ตั้งอยู่บนทำเลศักยภาพแวดล้อมด้วยสิ่งอำนวยความสะดวก ทั้งห้างสรรพสินค้า โรงเรียน โรงพยาบาล อาทิ เซ็นทรัล พลาซา สุราษฎร์ธานี บขส.สุราษฎร์ธานี โรงพยาบาลกรุงเทพสุราษฎร์ธานี โรงพยาบาลสุราษฎร์ธานี โรงเรียนสุราษฎร์พิทยา โดยมีแบบบ้านซีรี่ส์ใหม่ ทั้งทาวน์โฮม และบ้านแฝดชั้นเดียว 2-3 ห้องนอน 1-2 ห้องน้ำ ที่จอดรถ 2 คัน พื้นที่ใช้สอยเริ่ม 82-139  ตารางเมตร (ตร.ม.) ราคาพิเศษ 1.29 ล้านบาท